萧条庭院, 又斜风细雨, 重门须闭。 宠柳娇花寒食近, 种种恼人天气。 险韵诗成, 扶头酒醒, 别是闲滋味。 征鸿过尽, 万千心事难寄。 楼上几日春寒, 帘垂四面, 玉阑干慵倚。 被冷香消新梦觉, 不许愁人不起。 清露晨流, 新桐初引, 多少游春意。 日高烟敛, 更看今日晴未。
霜日明霄水蘸空。 鸣鞘声里绣旗红。 淡烟衰草有无中。 万里中原烽火北, 一尊浊酒戍楼东。 酒阑挥泪向悲风。
苍茫沙嘴鹭鸶眠, 片水无痕浸碧天。 最爱芦花经雨后, 一蓬烟火饭鱼船。
轻舸迎上客, 悠悠湖上来。 当轩对尊酒, 四面芙蓉开。
一叶落, 搴珠箔。 此时景物正萧索。 画楼月影寒, 西风吹罗幕。 吹罗幕, 往事思量着。
首夏犹清和, 芳草亦未歇。 水宿淹晨暮, 阴霞屡兴没。 周览倦瀛壖, 况乃陵穷发。 川后时安流, 天吴静不发。 扬帆采石华, 挂席拾海月。 溟涨无端倪, 虚舟有超越。 仲连轻齐组, 子牟眷魏阙。 矜名道不足, 适己物可忽。 请附任公言, 终然谢天伐。
雨停荷芰逗浓香, 岸边蝉噪垂杨。 物华空有旧池塘, 不逢仙子, 何处梦襄王? 珍簟对欹鸳枕冷, 此来尘暗凄凉。 欲凭危槛恨偏长。 藕花珠缀, 犹似汗凝妆。
卧闻岳阳城里钟, 系舟岳阳城下树。 正见空江明月来, 云水苍茫失江路。 夜深江月弄清辉, 水上人歌月下归; 一阕声长听不尽, 轻舟短楫去如飞。
杏花村馆酒旗风。 水溶溶。 扬残红。 野渡舟横, 杨柳绿阴浓。 望断江南山色远, 人不见, 草连空。 夕阳楼外晚烟笼。 粉香融。 淡眉峰。 记得年时, 相见画屏中。 只有关山今夜月, 千里外, 素光同。
猿啼客散暮江头, 人自伤心水自流。 同作逐臣君更远, 青山万里一孤舟。
红楼梦相关
红楼梦人物
红楼梦典籍